als_Latn dik_Latn ron_Latn
Ministri i Transportit dhe Infrastrukturës, z. Edmond Haxhinasto, zhvilloi një takim sot me Sekretarin e Shtetit të Ministrisë Federale Gjermane për Çështjet Ekonomike dhe Energjisë, Rainer Baake, në kuadër të vizitës së tij si pjesë e delegacionit që shoqëronte Kancelaren Gjermane Angela Merkel në vendin tonë.
Haxhinasto, e informoi Baake mbi zhvillimet më të fundit në transport dhe infrastrukturë, me qëllim synimin e përfshirjes më të madhe të investitorëve gjermanë në zhvillimet dinamike që po ndodhin në sektorin e transportit dhe infrastrukturës në vend. Ai vijoi, duke thënë se shumë energji dhe punë po shkon drejt reformave rregullatore dhe drejt standardeve, ku veçohen rregullat teknike për ndërtimin e rrugëve dhe ujësjellës kanalizimeve, planet e zhvillimeve strategjike të sektorit, etj.
Në vijim, Ministri foli për arritjet në liberalizimin e tregut të shërbimeve në transport, ai përmendi liberalizimin e tregut të aviacionit civil dhe atij të transportit detar. Gjithashtu, ai theksoi se përpjekjet duhen intensifikuar, bazuar në gjetjet e fundit të një studimi të Bankës Botërore, për eliminimin e barrierave jo-fizike, për shkak të të cilave transportuesit kanë kosto 10 herë më shumë në pikat tona kufitare, se sa transportuesit Evropianë.
“Inovacioni, vijoi Haxhinasto, është një ndër elementët që ne po aplikojmë në fushën e shërbimeve të transportit, ku po punohet për rinovimin e flotave dhe sistemeve inteligjente të biletimit apo matjes së konsumit.
Haxhinasto vlerësoi veprimtarinë e disa subjekteve konçesionare Gjermane në vendin tonë, ku cilësoi standardin më të lartë gjerman si pritshmëri ndaj këtyre kompanive.
Haxhinasto dhe zoti Baake zhvilluan edhe një vizitë në Portin e Durrësit, për të ndjekur nga afër operacionet në portin më të madh të vendit, ku ushtrojnë aktivitet edhe dy subjekte private gjermane.
als_Latn als_Latn als_Latn als_Latn als_Latn als_Latn